open-index/open-wikipedia-markdown huggingface dataset:
George Avakian

**George Avakian** (* 15. marec 1919, Armavir, Rusko – † 22. november 2017, Manhattan, New York, New York, USA) bol americký hudobný producent. Narodil sa na území dnešného Ruska arménskym rodičom.

## Životopis
V roku 1937 začal dochádzať na univerzitu v Yale. Neskôr bol dlhoročným zamestnancom vydavateľstva Columbia Records, kde pracoval ako producent a produkoval albumy hudobníkov, ako boli napríklad Miles Davis, Dave Brubeck alebo Louis Armstrong. V roku 1959 začal spolupracovať s novo vzniknutým vydavateľstvom Warner Bros. Records a tu produkoval napríklad nahrávky rock'n'rollovej skupiny Bill Haley & His Comets. V prvej polovici sedemdesiatych rokov robil manažéra Keithovi Jarrettovi.

Jeho mladším bratom bol režisér Aram Avakian. V roku 2010 získal ocenenie NEA Jazz Masters.

## Referencie


## Zdroj

Kategória:Hudobní producenti USA
Martha McMillan Robertsová

**Martha McMillan Robertsová** (* 1919 – † 1992) bola americká fotografka.

## Životopis
Je známa svojimi sociálnymi fotografiami z doby, kedy bola zamestnaná v agentúre Farm Security Administration. Bola medzi skupinou talentovaných fotografov najatých Royom Strykerom, šéfom FSA v rokoch 1935 až 1944, práve v dobe, ktorá je často nazývaná "zlatým vekom dokumentárnej fotografie". Spoločnosť FSA bola vytvorená v USA v roku 1935 v rámci New Deal. Jej úlohou bolo v kríze pomáhať proti americkej vidieckej chudobe.

## Referencie

*

## Bibliografia
* *Let us now praise famous women : women photographers for the US Government ...*, Éditions Pandora Press, 1987

## Iné projekty

Kategória:Fotografi USA
Kategória:Narodenia v 1919
Kategória:Úmrtia v 1992
Cecilia Bartoliová

**Cecilia Bartoliová** (* 4. jún 1966, Rím) je talianska mezzosopranistka.

## Životopis
Jej rodičia, Silvana Bazzoniová a Pietro Angelo Bartoli, boli obaja profesionálnymi spevákmi a dávali jej prvé lekcie spevu. Potom študovala na *Accademia Nazionale di Santa Cecilia* v Ríme. Jej profesionálny debut sa uskutočnil v roku 1987 vo Veronskej aréne.

Je známa svojou interpretáciou koloratúrnych skladieb Mozarta, Rossiniho, Vivaldiho a ďalších barokových a klasicistických autorov. Často vystupuje so súborom Il Giardino Armonico, s ktorým vytvorila veľa nahrávok.

## Externé odkazy
* Osobné stránky 
* Hudobné rozhľady 
* Cecilia Bartoli - video z cyklu Českej televízie Na plovárně

## Zdroj

Kategória:Talianski operní speváci
Kategória:Držitelia ceny Grammy
Kategória:Mezzosopranisti
Kategória:Osobnosti z Ríma
Kategória:Rytieri veľkokríža Radu za zásluhy Talianskej republiky
Hans Thoma

**Hans Thoma** (* 2. október 1839, Bernau im Schwarzwald, Nemecko - † 7. november 1924, Karlsruhe) bol nemecký maliar a grafik.

## Životopis
Narodil sa v rodine drevorubača v horskej obci. Začal sa učiť za maliara-natierača a až roku 1859 bol prijatý na maliarsku akadémiu v Karlsruhe. Po absolutóriu v roku 1866 odišiel do Paríža, kde ho najviac ovplyvnili diela Gustava Courbeta a barbizonskej školy. V rokoch 1870-1876 žil v Mníchove, kde sa spriatelil s maliarom Arnoldom Böcklinom a maľoval hlavne krajiny a portréty. Od roku 1878 žil vo Frankfurte nad Mohanom a pracoval na zákazkách priateľov. Roku 1890 mal výstavu v Mníchove, ktorá mala veľký ohlas a Thoma sa stal jedným z najobľúbenejších nemeckých maliarov. Roku 1899 bol menovaný profesorom maliarskej akadémie v Karlsruhe a riaditeľom tamojšej galérie (*Kunsthalle*). Ako "maliar nemeckého ľudu" sa tešil veľkej obľube aj za nacizmu.

## Galéria

Súbor:Hans Thoma - Der Kunstschriftsteller Conrad Fiedler.jpg|Konrad Fiedler
Súbor:Hans Thoma - Frühling.jpg|Frühling
Súbor:Thoma Elli Blaue.jpg|Elli Blaue
Súbor:Hans Thoma - Der Rhein bei Laufenburg.jpg|Der Rhein bei Laufenburg


## Iné projekty

## Literatúra
* *Ottův slovník naučný*, heslo Thoma, Hans. Sv 25, str 372

## Externé odkazy
* Stránky ''Thoma-Museum'' v Bernau

## Zdroj
* 

Kategória:Nemeckí maliari
Kategória:Nemeckí grafici
Francúzska revolúcia

**Francúzska revolúcia** môže byť:

* Veľká francúzska revolúcia v rokoch 1789 až 1799. 
* Júlová revolúcia (1830), zosadenie bourbonovského kráľa Karola X. v prospech Ľudovíta Filipa Orleánskeho v dňoch 26. až 29. júla 1830, Tri slávne dni (*Trois glorieuses*).
* Francúzska revolúcia (1848), zosadenie kráľa Ľudovíta Filipa Orleánskeho a ustanovenie druhej republiky, Februárová revolúcia (*Révolution de Février*).
* Parížska komúna (1871), radikálna socialistická vláda v čase od dňa 18. marca až do 28. mája 1871 v meste Paríž.

## Pozri aj
* *[[Révolution nationale]]* (Národná revolúcia), propagandistický program Vichistického Francúzska spustený v júli 1940
Mygdón

**Mygdón** (*Mygdón*) môže byť v gréckej mytológii:
* syn Akmóna, kráľ Frýgie, pozri Mygdón (Frýgia)
* syn boha Poseidóna, kráľ Bebrykov, pozri Mygdón (syn Poseidóna)
* syn boha Area, pozri Mygdón (syn Area)
Alexander Roslin

**Alexander Roslin** (* 15. júl 1718, Malmö, Švédsko – † 5. júl 1793, Paríž, Francúzsko) bol švédsky maliar-portrétista 18. storočia.

## Životopis
Narodil sa v roku 1718 v Malmö vo Švédsku. V roku 1759 sa oženil s Marie-Suzanne Giroustovou. Žil v Štokholme, Bayreuthe, Taliansku a od roku 1758 predovšetkým v Paríži, kde tiež 5. júla roku 1793 zomrel.

Portrétoval väčšinou ženy z bohatých rodín, šľachticov, alebo iné osobnosti z vyšších vrstiev. Slávny je aj jeho portrét s názvom *Dáma so závojom* (1768), na ktorom vyobrazil svoju ženu, alebo portrét Carla Linného z roku 1775. 

## Galéria

Súbor:Alexander Roslin - The Lady with the Veil (the Artist's Wife) - Google Art Project.jpg|Marie Suzanne Giroust, Národné múzeum, Švédsko
Súbor:Roslin - Henri-Léonard Bertin.png|Henri-Léonard Bertin, Zámok Versailles, 1768
Súbor:Roslin - Johan Pasch.jpg|Johan Pasch, Kráľovská švédska akadémia umení, 1756
Súbor:Marie-Jeanne Buzeau by Alexandre Roslin.jpg|Marie-Jeanne Buzeau, Zámok Nymphenburg
Súbor:Carl von Linné, 1707-1778, botanist, professor (Alexander Roslin) - Nationalmuseum - 15723.tif|Carl von Linné, Švédska národná portrétna galéria, Národné múzeum, Švédsko


## Externé odkazy
* Nordisk familjebok

## Zdroj
* 

Kategória:Švédski maliari
Kategória:Švédski portrétni maliari
Kategória:Osobnosti z Malmö
Kategória:Nositelia Radu Vasovho
Kategória:Dvorní maliari
DOXXbet liga 2014/2015

**2. slovenská futbalová liga 2014/2015** (označenie podľa hlavného sponzora **DOXXbet liga 2014/15**) bol 22. ročník druhej najvyššej futbalovej súťaže na Slovensku. Organizuje ju Slovenský futbalový zväz. Po prvýkrát je rozdelená na dve skupiny po 12 družstiev.

## Systém súťaže
Družstvá v skupinách odohrajú každý s každým 22 kôl základnej časti, pričom šesť najlepších tímov postúpi do celoslovenskej nadstavbovej časti, v ktorej odohrajú dvanásť zápasov (doma - vonku) s postupujúcimi družstvami druhej skupiny. Do finálnej tabuľky sa budú počítať iba duely proti tímom, ktoré utvorili celoslovenskú nadstavbu. Víťaz priamo postúpi do najvyššej súťaže. Tímy, ktoré v základnej časti budú figurovať na 7. - 12. mieste, odohrajú medzi sebou ďalších desať stretnutí. Klub, ktorý skonči na poslednom mieste, automaticky zostúpi do nižšej súťaže.

## Účastníci
Súťaž vytvorili vypadávajúci z Corgoň ligy, 2. až 11. družstvo z II. ligy, víťazi oboch skupín III. ligy, zaradené družstvá z oboch III. líg, ktoré doplnia počet účastníkov podľa územnej príslušnosti a víťaz kvalifikačného stretnutia medzi posledným z II. ligy a posledným zaradeným družstvom z III. ligy podľa územnej príslušnosti.

Zaradenie družstiev do skupín bolo vykonané v súlade s geografickou hranicou medzi II. ligou Západ a II. ligou Východ, vedúcou cez mestá Čadca, Žilina, Martin, Turčianske Teplice, Banská Bystrica, Zvolen a Krupina, ktorú schválil VV SFZ. Družstvá ležiace od uvedenej hranice na západ, vrátane vymenovaných miest, sú zaradené do skupiny Západ a všetky ostatné do skupiny Východ.

**Skupina Západ:**

* FC Nitra (Corgoň liga)
* ŠK Senec (II. liga)
* FC Spartak Trnava juniori (II. liga)
* MFK Dubnica nad Váhom (II. liga)
* FK Pohronie Žiar nad Hronom/Dolná Ždaňa (II. liga)
* FK Slovan Duslo Šaľa (II. liga)
* FC ŠTK 1914 Šamorín (II. liga)
* ŠKF Sereď (III. liga Západ)
* MFK Skalica (III. liga Západ)
* AFC Nové Mesto nad Váhom (III. liga Západ)
* ŠK Slovan Bratislava B (III. liga Západ)
* MŠK Žilina B (III. liga Východ)

**Skupina Východ:**

* Partizán Bardejov (II. liga)
* MFK Zemplín Michalovce (II. liga)
* 1. FC Tatran Prešov (II. liga)
* MŠK Rimavská Sobota (II. liga)
* MFK Lokomotíva Zvolen (III. liga Východ)
* MFK Dolný Kubín (III. liga Východ)
* FK Poprad (III. liga Východ)
* MFK Košice B (III. liga Východ)
* FK Bodva Moldava nad Bodvou (III. liga Východ)
* FC Lokomotíva Košice (III. liga Východ)
* FK Slavoj Trebišov (III. liga Východ)
* MFK Tatran Liptovský Mikuláš (baráž)

## Výsledky
### Skupina západ

* Vodorovne sú výsledky na domácom ihrisku, zvislo na ihrisku súpera

### Skupina východ

* Vodorovne sú výsledky na domácom ihrisku, zvislo na ihrisku súpera

## Nadstavbová časť

## Referencie

## Zdroj
* Rozpis zápasov na doxxbetliga.sk 

Kategória:Druhá najvyššia futbalová súťaž na Slovensku
Kategória:Futbal v 2014
Kategória:Futbal v 2015
Petit motet

**Petit motet** () bol žáner cirkevnej (duchovnej) komornej hudby, populárny vo Francúzsku v období baroka. Ide o ekvivalent svetskej kantáty a náprotivok (menšieho rozsahu) veľkého moteta (*Grand motet*).

## Skladatelia
* Jean-Baptiste Lully, dvorný skladateľ Ľudovíta XIV. napísal celkom 11 malých motet.

## Pozri aj
* Moteto
* Grand motet

## Zdroj
*

Kategória:Hudobná terminológia
Kategória:Hudobné formy
Ystad

**Ystad** je mesto v južnom švédskom regióne Skåne na pobreží Baltského mora. Región Skåne patril až do roku 1658 Dánsku, ale na základe podpísania tzv. roskildského mieru pripadol Švédsku. Mesto Ystad je hlavným mestom rovnomenného okresu.

## Dejiny
Prvá písomná zmienka o meste pochádza z roku 1244, ale mesto Ysted bolo osídlené už skôr. Hlavný kostol mesta, kostol sv. Márie (Sancta Maria kyrka), pochádza z prvej polovice 13. storočia. Františkánsky kláštor sv. Petra (Gråbröderklostret) je jedným z najlepšie zachovaných stredovekých kláštorov vo Švédsku a dnes v ňom sídli mestské múzeum. V starej časti mesta je mnoho zachovalých domov zo 17. a 18. storočia. Ekonomickým základom pre rozvoj mesta bolo rybárčenie a obchodovanie so sleďmi. Slede sa v južných častiach Baltského mora v neskorom stredoveku vyskytovali vo veľkom množstve, ale ich stav sa náhle prudko znížil v roku 1500.

## Doprava
Do mesta Ystad sa dá pricestovať trajektom z dánskeho ostrova Bornholm a poľského Świnoujście. Ystad je tiež zastávkou na železničnej trati Malmö - Tomelilla - Simrishamn. Autobusom sa dá dôjsť do významného prístavného mesta Trelleborg, odkiaľ premávajú trajekty do Sassnitzu, Rostocku a Lübecku.

## Ystad ako pútnické miesto pre fanúšikov detektívok
Do mesta Ystad umiestnil dej svojich detektívok spisovateľ Henning Mankell, ktorý vymyslel postavu policajta Kurta Wallandera. Námestie, ulice a reštaurácie, ktoré sú uvedené v knihách, existujú tiež v reálnom svete v meste Ystad. Napr. dom Kurta Wallandera, postavený z červených tehál, sa nachádza v ulici Mariagatan č. 10. Z tohto dôvodu sa stal Ystad od roku 1990 obľúbeným pútnickým miestom pre čitateľov detektívok spisovateľa Henninga Mankella.

## Šport
Ystad býval dejiskom pretekov v hode diskom, ktorých sa zúčastnili aj bývalí svetoví rekordmani a olympijskí medailisti Ricky Bruch a Jay Silvester, ktorí sa tu snažili o prekonanie svetových rekordov a dosiahli hodnotných výkonov. Jay Silvester tu 10. júna 1971 hodil 70,04 m a Ricky Bruch tu 27. októbra 1984 hodil 69,86 m. Ricky Bruch, ktorý neďaleko Ystad býval, v tunajšej nemocnici dňa 30. mája 2011 zomrel.

## Významní rodáci
*Anna Q. Nilsson (1888 - 1974), herečka
*Ernst Hugo Järegård (1928 - 1998), herec
*Ivar Jacobson (* 1939), počítačový odborník
*Lykke Li (* 1986), speváčka

## Referencie

*

## Iné projekty

## Externé odkazy
* Ystads kommun - Oficiálne stránky mesta
* Fotogaléria mesta
* The Film about Ystad

Kategória:Mestá vo Švédsku
Kategória:Skåne
Európska cesta tehlovej gotiky

náhľad|Informačná tabuľa EuRoB
náhľad|Bazilika sv. Jakuba (Štetín)
[náhľad|Konzerthalle ([Frankfurt nad Odrou)]]
**Európska cesta tehlovej gotiky** () je turistická trasa, ktorá pokrýva európske mestá s tehlovou gotickou architektúrou v celkom troch krajinách okolo Baltského mora. Ide o tieto krajiny: Dánsko, Nemecko a Poľsko.

Na trase sú gotické kostoly, kláštory, brány, veže a radnice v mestách, ktoré vo svojej histórii boli spojené s Hanzou.

Európska cesta tehlovej gotiky je spolufinancovaná Európskou úniou z Európskeho fondu regionálneho rozvoja v rámci Interreg.

## Zoznam miest, ktoré ležia na ceste
*  Nemecko:
*# Anklam
*# Bad Doberan
*# Brandenburg an der Havel
*# Buxtehude
*# Frankfurt nad Odrou
*# Greifswald
*# Güstrow
*# Lüneburg
*# Neubrandenburg
*# Neukloster
*# Parchim
*# Prenzlau
*# Ribnitz-Damgarten
*# Rujana
*# Schleswig
*# Schwerin
*# Stendal
*# Stralsund
*# Wismar
*# Wolgast

*  Poľsko:
*# Chełmno
*# Gdansk
*# Kamień Pomorski
*# Olsztyn
*# Płock 
*# Sławno
*# Stargard
*# Štetín
*# Toruň 

*  Dánsko:
*# Haderslev

## Galéria

Súbor:Plock62 DSC1031.JPG|Zámok Płock
Súbor:Stargard Kolegiata6.JPG|Mariánsky kostol (Stargard Szczeciński)
Súbor:Szczecin kosciol Jana Ewangelisty (1).jpg|Kostol sv. Jána Evangelistu (Štetín)
Súbor:Zamek w Olsztynie.jpg|Zámok (Olsztyn)
Súbor:Stralsunder Rathaus mit Schaufassade, dahinter die Nikolaikirche-2630.jpg|Radnica a kostol sv. Mikuláša (Stralsund) 
Súbor:Schwerin Dom steeple.jpg|Katedrála (Schwerin)
Súbor:Wismar St. Marien 2008-06-10.jpg|Mariánsky kostol (Wismar)


## Zdroj

Kategória:Gotická architektúra
Severin Nilsson

**Johan ''Severin'' Nilsson** (* 14. január 1846 - † 24. november 1918) bol švédsky maliar a fotograf. Študoval na Kráľovskej švédskej akadémii umení v Štokholme v rokoch 1865-1871 a potom tri roky u Léona Bonnata v Paríži.

## Životopis
Maľoval portréty, krajiny a žánrové výjavy. Bol plodným umelcom, zúčastnil sa mnohých výstav a zanechal po sebe veľké množstvo rôznorodých diel. Bol tiež jedným z prvých švédskych dokumentárnych fotografov. Inšpirovaný Arthurom Hazeliom fotografoval žánrové štúdie z verejného života, a to najmä v obci Asige v Hallande, kde sa narodil.

## Galéria malieb a fotografií

Image:Severin Nilson-Gårdsidyll.jpg|*Farm Yard Idyll*
Image:Severin Nilson-I pappas famn.jpg|*In Daddy's Arms*
Súbor:En_äldre_man_sitter_och_läser_en_bok_-_Nordiska_Museet_-_NMA.0052612.jpg|asi 1880-1910
Súbor:Två_pojkar_som_brottas_eller_slåss._Halland_-_Nordiska_Museet_-_NMA.0052593.jpg|asi 1880-1910


## Referencie

* 

Kategória:Švédski maliari
Kategória:Švédski fotografi
Kategória:Švédski portrétni fotografi
Ferdinand Zirkel

**Ferdinand Zirkel** (* 20. marec 1838, Bonn, Nemecko – † 12. jún 1912, Bonn) bol nemecký geológ. Spoločne s H. Rosenbuschom bol priekopníkom mikroskopického skúmania minerálov a hornín a je považovaný za zakladateľa modernej petrografie. 

## Životopis
Zirkel promoval v roku 1861 na univerzite v Bonne. Pôsobil ako profesor geológie na univerzite vo Ľvove (1863) a univerzite v Kieli (1868) taktiež bol od roku 1870 profesorom mineralógie a geológie na univerzite v Lipsku. V roku 1882 sa stal korešpondenčným členom Bayerische Akademie der Wissenschaften.

V roku 1898 bol za svoj prínos geológii londýnskou Geological Society of London vyznamenaný Wollastonovou medailou.

Meno Ferdinanda Zirkela nesie:
* hora Zirkel v pohorí Park Range v americkom štáte Colorado
* minerál zirkelit
* Dorsum Zirkel na Mesiaci

## Dielo
* *Geologische Skizze van der Westkiisle Schottlands* (1871)
* *Die Struktur der Variolite* (1875)
* *Microscopical Petrography* (1876)
* *Limurit aus der Vallee de Lesponne* (1879)
* *Über den Zirkón* (1880)
* *Lehrbuch der Petrographie* (1866)
* *Die mikroskopische Beschaffenheit der Mineralien und Gesteine * (1873)

## Externé odkazy
* Prof. Dr. phil. Ferdinand Zirkel

## Zdroj

Kategória:Nemeckí geológovia
Kategória:Členovia Kráľovskej spoločnosti
Kategória:Členovia Nemeckej akadémie prírodných vied Leopoldina
Kategória:Osobnosti z Bonnu
Jeu de paume

[náhľad|Kurt na jeu de paume v [Bristol (mesto v Anglicku)|Bristole]]
**Jeu de paume** (fra. doslova *hra dlaňou*) je pôvodne francúzska stredoveká loptová hra, predchodca tenisu. Napriek francúzskemu názvu sa jeu de paume hrá s pálkou. Jej označenie vychádza z toho, že sa hra spočiatku hrala holými rukami alebo v rukaviciach.

Jeu de paume bola olympijským športom iba na hrách v Londýne v roku 1908.

Dnes túto hru prevádzkuje vo svete asi 10 000 športovcov, z čoho je asi tretina žien. Šport sa v rôznych krajinách označuje rôzne - v Spojenom kráľovstve *Real Tennis*, v USA *Court Tennis* a v Austrálii *Royal Tennis*.

Výraz *jeu de paume* je vo Francúzsku tiež prenesený výraz pre telocvičňu, kde sa hra hrala.

## Pozri aj
* Jeu de paume na Letných olympijských hrách 1908
* Galerie nationale du Jeu de Paume - múzeum moderného umenia v Paríži

## Iné projekty

## Externé odkazy
* Francúzsky výbor jeu de paume  
* História jeu de paume 

## Zdroj

Kategória:Loptové hry
Kategória:Bývalé olympijské športy
Kategória:Dejiny Francúzska
Človek a spoločnosť

***Človek a spoločnosť*** () je slovenský internetový vedecký časopis pre pôvodné teoretické a výskumné štúdie z oblasti spoločenských vied. Časopis je vydávaný Spoločenskovedným ústavom Slovenskej akadémie vied v Košiciach od roku 1998, v štvrťročnej periodicite.

## Externé odkazy
* Oficiálny web

Kategória:Spoločenskovedné časopisy
Kategória:Historické časopisy
Kategória:Sociologické časopisy
Kategória:Politologické časopisy
Kategória:Časopisy na Slovensku
Kategória:Slovenské webové periodiká
Koroibos (syn Mygdóna)

**Koroibos** (*Koroibos*) je v gréckej mytológii syn frýgijského kráľa Mygdóna. 

Koroibos prišiel do Tróje po vypuknutí trójskej vojny, aby sa oženil s Kassandrou, dcérou trójskeho kráľa Priama. Aj napriek varovaniu svojej snúbenice sa do vojny zapojil a v boji zahynul. Antickí autori sa nezhodujú na tom, že kto ho usmrtil. Uvádzajú niekoľko mien jeho vraha. Podľa Pausania ho zabil Achilleov syn Neoptolemos, podľa Lescha (uvedené Pausaniom) a Quinta zo Smyrny ho prebodol kopijou Tydeov syn Diomedes a rímsky básnik Vergílius uvádza, že ho usmrtil achájsky hrdina Péneleós. 

## Referencie

Kategória:Postavy gréckej mytológie
Kategória:Trójska vojna
Forum Historiae

***Forum Historiae*** je vedecký recenzovaný internetový časopis zameraný na témy o dejinách stredoeurópskeho priestoru. Akcentuje skúmanie sociálnych javov a procesov od najstarších čias po súčasnosť. Vychádza od roku 2007, jeho vydavateľom je Historický ústav Slovenskej akadémie vied.

## Časopis
Časopis Forum Historiae vychádza dvakrát ročne. Publikuje monotematické čísla venované témam z rôznych historiografických perspektív s dôrazom na multidisciplinaritu. Podiel autorov zo zahraničia predstavuje približne 30 %. Obsahuje texty v slovenskom, českom a anglickom jazyku. V súčasnosti je indexovaný v databázach CEEOL (Central and Eastern European Online Library), ERIH PLUS (European Reference Index for the Humanities and the Social Sciences), EZB (Elektronische Zetschriftenbibliothek) a Scopus. Časopis reflektuje dôležité historiografické aj spoločenské otázky, čo sa prejavilo napr. pri zostavovaní čísla 02/2011 Korupcia, 02/2012 Etnické stereotypy v historickom výskume, či 01/2017 Krajina, príroda a životné prostredie v minulosti.

## Portál
Portál Forum Historiae obsahuje aj e-knižnicu, ktorá sprístupňuje vyše 200 elektronických verzií vydaných kníh a periodík z oblasti dejín a príbuzných spoločenských vied. Nachádza sa tu tiež archív odkazov na audio-vizuálne programy v slovenských a českých verejnoprávnych médiách, ktoré sa týkajú dejín Slovenska a regiónu strednej Európy.
## Referencie

## Externé odkazy
* Oficiálny web časopisu Forum Historiae

Kategória:Historické časopisy
Kategória:Slovenské odborné časopisy
Kategória:Vedecké časopisy Slovenskej akadémie vied
Edward John Dent

**Edward John Dent** (* 19. august 1790, Londýn, Spojené kráľovstvo - † 8. marec 1853, Londýn) bol britský hodinár, ktorý sa preslávil návrhmi a konštrukciami presných hodín a chronometrov.

## Patenty
Za svojho života zrealizoval množstvo riešení jemnej hodinovej mechaniky, ktoré si nechal patentovať. Napríklad vlások zotrvačníka, použitie diamantu ako ložiska osičiek, dvojité ozubenie hodinového kolesa, plávajúci kompas (kompas uložený v tekutine), v roku 1846 samonaťahovacie hodinky a iné.

## Referencie


## Externé odkazy
* Encyklopédia Britannica: Edward John Dent
* Excelentné hodinárske umenie
* Osobnosti hodinárstva 

## Zdroj
* 

Kategória:Anglickí vynálezcovia
Kategória:Hodinári
Kategória:Osobnosti z Londýna
Raasiku (obec)

**Raasiku** () je obec v Estónsku, patriaca do kraja Harjumaa.

Pozostáva z miestnych častí Aruküla a Raasiku a 13 dedín:

*Härma
*Igavere
*Raasiku
*Kalesi
*Kiviloo
*Kulli
*Kurgla
*Mallavere
*Peningi
*Perila
*Pikavere
*Rätla
*Tõhelgi

## Iné projekty

## Externé odkazy
* Oficiálna stránka obce Raasiku

Kategória:Obce v Estónsku
Kategória:Harjumaa
Hádanka (album)

***Hádanka*** je debutový album slovenskej skupiny Lublau z roku 2009. Vyšiel 3. februára 2009, v nahrávacom štúdiu studio7 recording pod vydavateľstvom Slnko records. 

Album obsahuje 14 skladieb, ako bonus obsahuje aj videoklip ku skladbe „Zvon“. Najpopulárnejšimi skladbami z tohto albumu sa stali skladby ako „Nikdo nikdy“, „Vianočná“, „Zvon“ či „Len náhodou“.

## Autorstvo
Hudba, texty, spev, vokály, basgitary: Millas Groove 
* Vokály: Táňa Gáborová (2,4,6,7), Igor Fabian (9,13), Michaella Pappová (13), Jozef Uhľár (13), Robo Barlík (13), Viliam Ročkai (13), Janko Andrejka (13)   
* Klávesy: Martin Husovský (4), Janko Andrejka (2,4,5,), Millas Groove (12), Vlado Gnepa (13), Robo Hatala (8)  
* Gitary: Robo Barlík (7,8,9,10,11), Igor Fabian (1,7,8,9,10,11), Millas Groove (1,2,3,4,5,6,7,9,13,14), Viliam Ročkai (1,2,3,5,7), Janko Andrejka (11)
* Bicie a perkusie:  Ywo Redaj (1,3,5,7), Vladimír Leško (8,9,10,11), Millas Groove (1,6,9,13) 
* Klarinet: Millas Groove (9) 
* Klávesové nástroje, mix, mastering: Vlado Gnepa 

## Zoznam skladieb
# „Nikto nikdy“ - 4:01
# „Nelám si hlavu“ - 4:28
# „Ruža“ - 2:23
# „Len náhodou“ - 2:46
# „Modlitba“ - 4:17
# „Čierne kvietky“ - 1:55
# „Hana“ - 3:03
# „Biely pes“ - 3:54
# „Zvon“ - 4:10
# „Hej!“ - 2:50
# „Hádanka“ - 3:29
# „Apokalyptická“ - 4:22
# „Vianočná“ - 2:19
# „Vypnúť“ - 4:01
 
## Referencie


Kategória:Hudobné albumy z 2009
Kategória:Debutové albumy
Kategória:Albumy skupiny Lublau
Mygdón (Frýgia)

**Mygdón** (*Mygdón*) je v gréckej mytológii syn a následník frýgijského kráľa Akmóna.

Kráľ Mygdón spolu s frýgijským vodcom Otreom a trójskym kráľom Priamom viedli jednu generáciu pred trójskou vojnou vojenskú výpravu proti Amazonkám. Jeho syn Koroibos sa neskôr zamiloval do Priamovej dcéry Kassandry a prišiel do Tróje po vypuknutí trójskej vojny, aby sa s ňou oženil. V Tróji sa však namiesto sobáša dočkal smrti, krátko potom, ako sa zapojil do bojov. 
  
O frýgijskom kráľovi Mygdónovi sa zmienil aj rímsky básnik Horatius, ktorý vo svojom diele *Ódy* vyzdvihol bohatstvo jeho úrodnej krajiny.

## Referencie

Kategória:Postavy gréckej mytológie
Akmón

**Akmón** (*Akmón*) môže byť v gréckej mytológii:
* syn Manea, kráľ Frýgie, pozri Akmón (syn Manea)
* syn Soka z Idy, Daktyl z okruhu bohyne Kybelé, pozri Akmón (Daktyl)
* spoločník argejského kráľa Dioméda, pozri Akmón (Pleurón)
Zoznam informatických článkov/0

Tento index bol automaticky vygenerovaný podľa tejto kategorizácie. Obsahuje **1** článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## 0
0 A.D.

Kategória:Zoznamy informatických článkov
Revolúcia (album)

***Revolúcia*** je druhý a zároveň posledný album slovenskej skupiny Lublau z roku 2010. Vyšiel 20. septembra 2010, v nahrávacom štúdiu studio7recording pod vydavateľstvom Slnko records. 

Album obsahuje 10 skladieb, vrátane cover-verzie skladby „Comedown“ od kapely Bush. Celkovo sa tento album hodnotí ako album zo žánrom punk-rock. 

## Autorstvo
* Hudba: Gavin Rossdale, Lublau, Ivan Redaj, Millas Groove
* Texty: Igor Fabian (10), Millas Groove (1,2,3,4,6,7,8,9,10), Gavin Rossdale (5)  
* Bicie: Vladimír Leško
* Perkusie: Millas Groove, Igor Fabian 
* Basgitara: Millas Groove 
* Gitara: Igor Fabian, Ján Andrejka, Róbert Barlík
* Klávesy: Ján Andrejka 
* Spev: Millas Groove (1-4,6-10), Igor Fabian (5, 9) 
* Programovanie: Vladimír Gnepa (1-10)

## Zoznam skladieb
# „Jednoduché je“ - 4:53
# „Čaj mätový“ - 5:29
# „New Song“ - 2:06
# „I've Never Thought“ - 3:29
# „Comedown“ - 3:52
# „Kuba“ - 3:05
# „Nemám a nedám“ - 3:23
# „Useless Love Machine“ - 2:04
# „My Friend“ - 3:30
# „Revolúcia“ - 6:13

## Referencie


Kategória:Hudobné albumy z 2010
Kategória:Albumy skupiny Lublau
Lysenkova ulica

**Lysenkova ulica** (do roku 1950 **Leninova ulica**, v roku 1931 **Dlhá ulica**) bola ulica v bratislavskej mestskej časti Petržalka. Bola pomenovaná podľa sovietskeho botanika Trofima Denisoviča Lysenka (1898 – 1976)

Koncom 80. rokov 20. storočia bola zrušená v súvislosti s asanáciou pôvodnej zástavby rodinných domov a výstavbou panelového sídliska. Nachádzala sa v miestach dnešných ulíc Pečnianska, Kapicova, Gercenova. Budova základnej školy Lysenkova 64 ostala zachovaná a bola priradená k existujúcej Záporožskej ulici, dnes v nej sídli Bulharská základná škola a gymnázium Christa Boteva (Záporožská 8).

## Referencie

Kategória:Zaniknuté ulice v Petržalke
Mygdón (syn Poseidóna)

**Mygdón** (*Mygdón*) je v gréckej mytológii syn boha Poseidóna. Bol kráľ Bebrykov.

Mygdón bol kráľ národa Bebrykov, ktorí žili v Bithýnii. Podľa antického autora Strabóna Bebrykovia patrili medzi trácke kmene, ktoré prišli do Malej Ázie z Európy.

Deviatou úlohou hrdinu Herakla, zadanou mykénskym kráľom Eurystheom, bola výprava do krajiny Amazoniek, odkiaľ mal priniesť pás kráľovnej Hippolyty. Cestou sa so svojim oddielom verných druhov zastavil v Mýsii, kde vládol kráľ Lykos. Kráľ sa ich návšteve potešil a vystrojil im veľkolepú hostinu. Zatiaľ čo hodovali, na mesto ich hostiteľa zaútočili diví Bebrykovia a začali ho drancovať. Herakles vstal od stola a so svojimi druhmi po krvavom boji Bebrykov zahnal. Bebrykovia stratili mnoho bojovníkov a smrti neunikol aj ich kráľ Mygdón. Herakles následne celú ich krajinu daroval Lykovi, ktorý ju na jeho počesť nazval *Hérakleiou*. 

## Referencie a bibliografia

Kategória:Postavy gréckej mytológie
Námestie Republiky (Bratislava)

**Námestie Republiky** je námestie v Bratislave, v mestskej časti Petržalka,v miestnej časti Dvory.  

Nachádza sa medzi Chorvátskym ramenom, Tupolevovou, Jiráskovou ulicou a zastávkou MHD Markova. 

Vzniklo na území niekdajšieho **Námestia Májového povstania českého ľudu**, ktoré malo názov podľa českého protifašistického povstania. Toto námestie bolo 1. apríla 1991 zrušené. 12. decembra 2013 bolo obnovené. Názov získalo po tom, ako mestská časť Petržalka usporiadala internetové hlasovanie, pričom ďalšími návrhmi boli *Námestie svornosti* a *Námestie mládeže*.

Na území námestia sa pravidelne konajú spoločenské a kultúrne akcie. Nachádza sa na ňom jeden z najznámejších skateparkov na Slovensku.

## Dopravné spojenie

## Iné projekty

## Referencie

Kategória:Námestia v Petržalke
Koroibos z Élidy

**Koroibos** (*Koroibos*) bol v roku 776 pred Kr. víťaz olympijských hier v behu na jedno stadion.

Antickí autori uvádzajú, že Koroibos z Élidy bol prvým víťazom starovekých olympijských hier. Zvíťazil v behu na jedno stadion, jedinej disciplíne v ktorej sa na hrách súťažilo. Zavedenie ďalšej disciplíny behu na dve stadiá (diaulos) sa uskutočnilo na 14. hrách v roku 724 pred Kr. Prvým víťazom behu na dve stadiá sa stal Hypénos z Pisy. Vzdialenosť stadia (600 stôp) sa pohybovala zhruba od 175 do 200 metrov (olympijské stadion 192,27 metra).

Antický autor Pausanias, ktorý v druhom storočí navštívil Olympiu, uvádza, že Koroibovu sochu nevidel, ale jeho hrob sa nachádzal na hraniciach Élidy. Na náhrobnom kameni mal nápis, že bol prvým človekom, ktorý vyhral v Olympii.

## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Kategória:Starovekí športovci z Élidy
Panamerické majstrovstvá v hádzanej mužov 2014

**Panamerické majstrovstvá v hádzanej mužov 2014** boli v poradí 16. Panamerické majstrovstvá v hádzanej mužov, ktoré organizuje Panamerická hádzanárska federácia (PATHF). Konali sa v meste Canelones, v Uruguaji v dňoch od 23.29. júna 2014, za účasti 8 tímov. Pôvodne malo byť na turnaji 10 krajín, ale  sa z finančných dôvodov odhlásila. Rovnako tak učinil aj neskôr oslovený ,  a na poslednú chvíľu sa z turnaja odhlásila kvôli finančným problém aj . Jediným nováčikom turnaja bolo družstvo . Uruguaj bol siedmou krajinou, ktorá hostila panamerický šampionát mužov. Všetky zápasy sa odohrali v aréne Estadio Sergio Matto. Hádzanári Argentíny obhájili titul. 

Tieto panamerické majstrovstvá boli zároveň kvalifikáciou na budúcoročné Majstrovstvá sveta 2015, ktoré sa uskutočnia v Katare. Kvalifikovali sa na ne 3 najlepšie družstvá.

## Kvalifikácia
PATHF zaviedla v roku 2012 nový kvalifikačný kľúč pre panamerické majstrovstvá, v ktorej vytvorila 3 regionálne kvalifikačné oblasti.

Pozn.: Číslo v zátvorke udáva umiestnenie v neoficiálnom medzinárodnom rebríčku k novembru 2013.

## Výsledky
### Základné skupiny
#### Skupina A

#### Skupina B

----

### Play off
#### Stretnutia o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Majstrovstvá 2014 na oficiálnej stránke PATHF 
* Majstrovstvá 2014 na neoficiálnej stránke PATHF 
* Majstrovstvá 2014 na stránke todor66.com 
* Majstrovstvá 2014 na stránke mundohandball.com  
* Majstrovstvá 2014 na stránke wiki.mundohandball.com  
* Oficiálna stránka Uruguajskej hádzanárskej federácie  
* Oficiálne logo majstrovstiev

Kategória:Hádzaná v 2014
Kategória:Panamerické majstrovstvá v hádzanej mužov
Hádzaná
Kategória:2014 v Uruguaji
Kategória:Canelones
Ben Hur (kniha)

**Ben Hur** (ang. Ben-Hur: A Tale of the Christ, doslovný preklad *Ben-Hur: Príbeh Kristov*) je historický román odohrávajúci sa v 1.storočí v rímskej provincii Judea, ktorý napísal Lew Wallace. Kniha vyšla v roku 1880.

## Obsah

Napínavý a dramatický dej, ktorého ústrednou postavou je posledný člen jeruzalemského, kniežacieho rodu Hurovcov, Ben Hur. Ten sa zhodou nepriaznivých okolností dostáva na galeje a celá jeho rodina končí vo väzení. Majetok jeho rodu získava jeho bývalý priateľ Messala. 
Po návrate z galejí v ňom dozrieva myšlienka odplaty za všetky príkoria. Tá naráža na novú ideu Kristovho učenia mieru a odpúšťania, ktorú si Ben Hur osvojuje.
Autor v tomto románe zobrazil sýtymi farbami a pútavou fabulou obdobie a krajinu zrodu kresťanstva.

## Film
Román bol viackrát sfilmovaný. Najznámejšie filmové spracovanie je z roku 1959. V hlavnej úlohe Bena Hura sa predstavil Charlton Heston.

## Slovenské vydania
* *Ben Hur*, 1943, Spolok svätého Vojtecha, ilustrácie: Aurel Kailich, (2. vydanie, 1948 )
* *Ben Hur*, 1969, Tatran

## Referencie


Kategória:Knihy z 1880
Kategória:Romány USA
Kategória:Kresťanská literatúra
Kategória:Sfilmované romány
Kategória:Romány 19. storočia
Majstrovstvá sveta v hokejbale juniorov 2014

**Majstrovstvá sveta v hokejbale juniorov 2014** boli v poradí 8. majstrovstvá sveta juniorov do 20 rokov a 4. majstrovstvá sveta juniorov do 18 a 16 rokov v hokejbale, ktoré organizuje Medzinárodná hokejbalová federácia (ISBHF). Konali sa v Bratislave, na Slovensku v dňoch od 24.29. júna 2014, za účasti 8 tímov do 20 rokov, 6 tímov do 18 rokov a 6 tímov do 16 rokov. Jediným nováčikom bolo družstvo Poľska. Šampionát bol druhýkrát spoločným podujatím všetkých juniorských vekových kategórií. Slovensko bolo organizátorom juniorského svetového šampionátu tretíkrát, predtým hostilo turnaje v rokoch 2004, v Martine a 2008 (kategória U16 a U18), vo Zvolene. Zápasy sa hrali v dvoch halách Zimného štadióna Vladimíra Dzurillu.

Vo všetkých troch kategóriách zvíťazili slovenské družstvá. Hokejbalisti USA získali pri svojej prvej účasti v kategórii do 18 rokov bronzové medaily.

## Štadión

## Účastníci

;U20

;U18

;U16

## Výsledky
### Kategória do 20 rokov (U20)
#### Základná skupina

#### Play-off
##### Stretnutie o 7. miesto

##### Stretnutie o 5. miesto

##### Stretnutie o 3. miesto

##### Finále

----

### Kategória do 18 rokov (U18)
#### Základná skupina

#### Play-off
##### Stretnutie o 5. miesto

##### Semifinále

##### Stretnutie o 3. miesto

##### Finále

----

### Kategória do 16 rokov (U16)
#### Zákaldná skupina

#### Play-off
##### Stretnutie o 5. miesto

##### Semifinále

##### Stretnutie o 3. miesto

##### Finále

## Individuálne štatistiky

## Konečné poradie

;U20

;U18

;U16

## Referencie

## Externé odkazy
* Oficiálna stránka MSJ 2014  /
*Archívna verzia oficiálnej stránky MSJ 2014
* Oficiálna stránka Medzinárodnej hokejbalovej federácie  
* Majstrovstvá sveta na stránke Slovenskej hokejbalovej únie
* MS 2014 na portáli tophbl.sk

Kategória:Hokejbal v 2014
Kategória:Majstrovstvá sveta v hokejbale juniorov
Kategória:Hokejbal na Slovensku
Kategória:2014 na Slovensku
Kategória:Športové podujatia v Bratislave
Into the Unknown

**Into the Unknown** môže byť:

* názov viacerých hudobných albumov
** Into the Unknown (album Bad Religion)
** Into the Unknown (album Mercyful Fate)
Back to the Known

***Back to the Known*** je druhé EP od Bad Religion. Jeho názov („Návrat ku známemu“) je narážkou na predchádzajúci album Into the Unknown („Do neznáma“), kde sa skupina neúspešne pokúsila o progresívny rock a následný návrat k punk rocku na tejto nahrávke. Hoci Brett Gurewitz produkoval album, na gitare tu nehral, namiesto toho ho nahradil Greg Hetson.

## Skladby
#„Yesterday“ (Graffin) 2:39
#„Frogger“ (Hetson) 1:19
#„Bad Religion“ (Gurewitz) 2:10
#„Along the Way“ (Graffin) 1:36
#„New Leaf“ (Graffin) 2:53

## Zostava
* Greg Graffin - spev
* Greg Hetson - gitara
* Tim Gallegos - basa
* Pete Finestone - bicie

Kategória:EP z 1985
Kategória:EP skupiny Bad Religion
Belasé kladivko

***Belasé kladivko*** () je detektívny príbeh amerického spisovateľa Rossa Macdonalda (1915 – 1983) z roku 1976, ktorý je mnohými kritikmi považovaný za jednu z najlepších autorových detektívok.

## Obsah
Detektív a hlavná postava príbehu Lew Archer pátra po ukradnutom obraze známeho maliara Richarda Chantryho. Pri jeho pátraní vychádzajú najavo nové okolnosti a niektorí z predošlých majiteľov obrazu zaplatia najvyššiu daň - svojim životom. Detektívovi pomáha jeho atraktívna priateľka, novinárka Betty Jo Siddonová. Rozuzlenie prípadu je samozrejme prekvapivé, ba priam šokujúce.

## Referencie

Kategória:Ross Macdonald
Kategória:Knihy z 1976
Černý Most (stanica pražského metra)

**Černý most** je dlhodobo koncová stanica metra v Prahe na linke B. Nachádza sa v katastrálnom území Černý Most na sídlisku Černý most neďaleko obchodného centra Černý Most. Bola otvorená s úsekom IV.B 8. novembra 1998.

## Charakteristika stanice
Stanica je povrchová. Nakoľko je trať do nej vedená nadzemným tubusom, koľajisko je umiestnené uprostred. Dve oddelené bočné nástupištia sú spojené nadchodom. Obklad stanice je tvorený bielymi dlaždicami. Na odstavných koľajach za stanicou je možné vykonávať jednoduché opravy vlakov.

Stanica nemá vestibuly. Odjazdové nástupište prilieha k výstupnej hrane autobusového terminálu. Príjazdové nástupište naväzuje na dve odjazdové hrany autobusového stanovišťa a prechody smerujúce na sídlisko a k obchodnému centru CČM. Priľahlý autobusový terminál je určený pre diaľkovú dopravu prevažne do severovýchodných Čiech, pre neintegrovanú prímestskú dopravu, prímestské linky Pražskej integrovanej dopravy a pre špeciálne mestské linky k obchodným centrám. 


Černý Most, most metra, od Rajské zahrady.jpg|Tubus spájajúci stanice metra Černý most a Rajská zahrada
Praha, Černý Most, autobusy Student Agency.jpg|Autobusový terminál pri stanici metra


## Zdroj

## Referencie

## Iné projekty

## Externé odkazy
* Profil stanice na stránke Dopravného podniku mesta Praha 

Kategória:Stanice pražského metra
Kategória:Architektúra z 1998
Tashi Air

**Tashi Air** alebo **Bhutan Airlines** je prvá súkromná letecká spoločnosť Bhutánu. 10. októbra 2013 spoločnosť zahájila prevádzku svojich prvých pravidelných letov, ktoré smerovali do Indie a Thajska. Tashi Air obsluhoval v Bhutáne okrem letiska v Paro aj letiská v Jakare a Trashigangu, avšak momentálne z dôvodu zlej finančnej situácie spoločnosti ich Tashi Air neobsluhuje.

## Destinácie
### Letisko Paro
Bagdogra, Bangkok, Dháka, Dubaj, Hongkong, Kalkata, Káthmandu, Singapur, Sittwe

## Flotila
Flotilu spoločnosti tvoria nasledujúce lietadlá:




## Zdroj

Kategória:Letecké spoločnosti Bhutánu
Kategória:Podniky založené v 2011
Letisko Paro

**Letisko Paro** (IATA:**PBH**, ICAO:**VQPR**) je jediné medzinárodné letisko v Bhutáne. Letisko sa nachádza 6 km od mesta Paro, v hlbokom údolí na brehu rieky Paro Chhu v nadmorskej výške  S okolitými vrchmi dosahujúcimi výšku až  sa radí medzi najnáročnejšie letiská na svete. Lety sú tu povolené iba na základe aktuálnych meteorologických podmienok a sú obmedzené na vybrané denné hodiny.

## Vybavenie letiska
Letisko má jednu, 1946 m dlhú asfaltovú vzletovú/pristávaciu dráhu. Medzi ďalšie vybavenie patrí terminál pre cestujúcich so štyrmi odbavovacími prepážkami (check-in) a jednou bránou (gate). Ďalej má letisko jeden  nákladný terminál a dva hangáre.

## Aerolínie a destinácie

## Zdroj

Kategória:Letiská v Bhutáne
Blaha (priezvisko)

**Blaha** je české a slovenské priezvisko. Na Slovensku je najrozšírenejšie v Skalici, Žiline a Bratislave. Častejšie je v Česku, predovšetkým na Morave, najviac v mestách Uherské Hradiště, Hodonín a Brno.

## Známi nositelia
Pozri v článku Blaha.

## Pozri aj
* Bláha
* Blaho (priezvisko)

Kategória:Slovenské priezviská
Kategória:České priezviská
Kategória:Priezviská na Slovensku
Kategória:Priezviská v Česku
Pavel Blaho

**Pavel Blaho** môže byť:

* slovenský kňaz a spisovateľ (1844 – 1938), pozri Pavel Blaho (kňaz)
* slovenský lekár, novinár a politik (1867 – 1927), pozri Pavel Blaho (1867)
* slovenský tréner v kanoistike, pozri Pavel Blaho (tréner)

## Pozri aj
* Pavol Blaho

Blaho, Pavel
Letisko Gelephu

**Letisko Gelephu** (IATA:**GLU**, ICAO:**VQGP**) je vnútroštátne letisko v Bhutáne. Nachádza sa 3 km od mesta Gelephu, v okrese Sarpang. Letisko bolo vystavané na ploche s rozlohou viac ako 2 km2.

## Zdroj

Kategória:Letiská v Bhutáne
Letisko Yongphulla

**Letisko Yongphulla** (IATA:**YON**, ICAO:**VQTY**) alebo **Letisko Trashigang** je malé vnútroštátne letisko v Bhutáne. Letisko sa nachádza v blízkosti mesta Trashigang, v okrese Trashigang.

Letisko s pôvodne nespevnenou pristávacou dráhou, bolo v roku 2010 zrekonštruované tak, aby bolo schopné príjmať vnútroštátne lety.

## Aerolínie a destinácie

## Zdroj

Kategória:Letiská v Bhutáne
Cerys Matthewsová

**Cerys Elizabeth Matthewsová**, MBE (; * 11. apríl 1969) je waleská speváčka.

Vo svojich deviatich rokoch začala hrať na gitaru a svoju kariéru začala začiatkom deväťdesiatych rokov ako zakladajúca členka skupiny Catatonia. So skupinou vystupovala až do jej rozpadu v roku 2002. Mimo to v roku 1999 spievala s Tomom Jonesom v piesni „Baby, It's Cold Outside“ z jeho albumu *[[Reload (Tom Jones)|Reload]]*. O dva roky neskôr hosťovala v piesni „Cyclops Rock“ z albumu *[[Mink Car]]* skupiny They Might Be Giants. Neskôr vydala niekoľko sólových albumov. V rebríčku 100 waleských hrdinov sa umiestnila na 71. priečke.

V roku 2014 bola ocenená Rádom britského impéria.

## Referencie


## Iné projekty

## Externé odkazy
* Oficiálna stránka

## Zdroj

Kategória:Waleské rockové speváčky
Kategória:Gitaristky
Kategória:Waleskí rockoví gitaristi
Kategória:Alternatívnorockoví hudobníci
Kategória:Držitelia Radu britského impéria
Kategória:Osobnosti z Cardiffu
Wales Coast Path

thumb|Poloha miest Chepstow a Queensferry
**Wales Coast Path** () je diaľková cesta, ktorá prechádza cez celé pobrežie Walesu. Otvorená bola 5. mája 2012 a je dlhá 1 400 kilometrov; jej počiatočný bod sa nachádza v meste Chepstow na juhu Walesu a posledný potom v obci Queensferry na severe.

Wales je prvou krajinou na svete, ktorá poskytuje špecializovanú cestu pozdĺž svojho celého pobrežia. Cesta vedie cez jedenásť národných prírodných rezervácií a iných prírodných rezervácií, vrátane tých, ktoré sú spravované organizáciami The Wildlife Trusts a Royal Society for the Protection of Birds.

V knihe *[[Lonely Planet]]* bola cesta zaradená medzi desať najlepších cestovných regiónov na rok 2012.

## Referencie


## Iné projekty

## Zdroj

Kategória:Geografia Walesu
Lady Bianca

**Lady Bianca**, rodným menom **Bianca Thorntonová** (* 8. august 1953) je americká bluesová speváčka.

Svoju profesionálnu kariéru začala vo svojich sedemnástich rokoch. V roku 1976 odohrala turné s Frankom Zappom (záznam z tohto turné vyšiel v roku 2009 na albume *[[Philly '76]]*).

Počas osemdesiatych rokov vystupovala s Vanom Morrisonom v jeho skupine ako sprievodná speváčka. Počas svojej kariéry spolupracovala aj s ďalšími hudobníkmi, medzi ktorých patrí napríklad Country Joe McDonald, Jon Hendricks, Taj Mahal, Maria Muldaur alebo Sly and the Family Stone. Tri z jej sólových albumov boli nominované na cenu Grammy. V súčasnosti pôsobí v Oaklande v Kalifornii.

## Diskografia
* *Best Kept Secret* (1995)
* *Rollin* (2001)
* *All by Myself* (2004)
* *Let Love Have Its Way* (2005)
* *Through a Woman's Eyes* (2007)
* *A Woman Never Forgets* (2009)
* *Servin Notice* (2012)

## Externé odkazy
* Oficiálny web

## Zdroj

Kategória:Bluesové speváčky USA
Kategória:Bluesoví klaviristi USA
Kategória:Bluesoví klávesisti USA
Kategória:Speváčky afroamerického pôvodu
Kategória:Klaviristi afroamerického pôvodu
Kategória:Osobnosti USA afroamerického pôvodu
Kategória:Osobnosti z Kansas City (Missouri)
Joseph Parry

**Joseph Parry** (* 21. máj 1841, Merthyr Tydfil − † 17. február 1903, Penarth) bol waleský hudobný skladateľ.

V roku 1854, keď mal trinásť rokov, sa s rodinou odsťahoval do Spojených štátov. Neskôr, keď odišiel do Anglicka, začal študovať hudbu na Univerzite v Cambridgei, kde bol jeho profesorom hudobný skladateľ William Sterndale Bennett. On sám sa v roku 1873 stal profesorom hudby na University of Wales v Cardiffe.

Medzi jeho piesne patrí napríklad „Myfanwy“, ku ktorej napísal text Richard Davies. V roku 1978 bol o ňom nakrútený film *Off to Philadelphia in the Morning*, ktorému bola predlohou rovnomenná kniha od Jacka Jonesa.

## Externé odkazy
* Joseph Parry na Allmusic

## Zdroj

Kategória:Waleskí hudobní skladatelia
So Long, Marianne

„**So Long, Marianne**“ je pieseň kanadského hudobníka a básnika Leonarda Cohena, prvýkrát vydaná na jeho debutovom albume *[[Songs of Leonard Cohen]]* v roku 1968. Server Pitchfork Media pieseň zaradil na 190. miesto medzi 200 najlepších piesní šesťdesiatych rokov. Neskôr pieseň nahralo mnoho ďalších hudobníkov, medzi ktorých patria Beck, Brian Hyland alebo skupina James. V roku 1999 vyšla pieseň na albume *[[Bleecker Street: Greenwich Village in the 60's]]* v podaní Johna Calea v duete so speváčkou Suzanne Vega. V roku 1989 vyšiel kompilačný album pomenovaný podľa tejto piesne.

## Referencie

## Zdroj

Kategória:Piesne Leonarda Cohena
Kategória:Piesne z 1968
Grant Gee

**Grant Gee** (* 24. október 1964, Plymouth, Anglicko) je britský režisér.

Narodil sa v Plymouthe a študoval geografiu na St Catherine's College v Oxforde. V roku 1998 nakrútil dokumentárny film *[[Meeting People Is Easy]]* o rockovej skupine Radiohead. V roku 2003 natočil krátky dokumentárny film *[[JC-03]]*, ktorý zachytával waleského hudobníka Johna Calea pri práci v štúdiu. Roku 2007 potom natočil film *[[Joy Division (film)|Joy Division]]* o rovnomennej rockovej skupine. Je tiež režisérom série hudobných videoklipov (Gavin Bryars, Coldplay, Nick Cave and the Bad Seeds a ďalších umelcov).

## Externé odkazy
* 
* 

## Zdroj

Kategória:Britskí režiséri dokumentárnych filmov
Kategória:Britskí režiséri hudobných videí
Kategória:Osobnosti z Plymouthu (Anglicko)
Letisko Bathpalathang

**Letisko Bathpalathang** (IATA:**BUT**, ICAO:**VQBT**) alebo **Letisko Jakar** je malé vnútroštátne letisko v Bhutáne. Letisko sa nachádza v blízkosti mesta Jakar, v okrese Bumthang. Jeho prevádzka bola začatá 17. decembra 2011 s letmi do Paro.

## Aerolínie a destinácie

## Zdroj

Kategória:Stavby v Bhutáne
Kategória:Letiská v Bhutáne
Volajú ma Earl

**Volajú ma Earl** (v origináli *My Name Is Earl)* je americký televízny sitkom, ktorý vysielala americká televízia NBC od 20. septembra 2005 do 14. mája 2009. Seriál ma 4 série a 96 častí.

## Dej

Earl je zlodej, ktorý jedného dňa vyhrá v lotérii 100 000 dolárov. Vzápätí ho zrazí auto a o výherný tiket príde. Skončí v nemocnici a uvidí program, kde sa dozvie o karme a rozhodne sa zmeniť svoj život. Urobí si zoznam všetkých zlých vecí, ktorých sa v živote dopustil a rozhodne sa ich odčiniť. Verí, že je to jediný spôsob, ako získať dobrú karmu. Potom, čo urobí prvý dobrý skutok, jeho výherný tiket sa k nemu vráti. Earl to chápe ako znamenie a za pomoci svojich novo nadobudnutých peňazí a hlúpeho brata Randyho sa rozhodne postupne škrtať veci zo svojho zoznamu.

## Obsadenie

Kategória:Sitkomy USA
Kategória:Televízne seriály z roku 2005
Jan Sahara Hedl

**Jan Sahara Hedl**, niekedy skrátene iba **Sahara** (* 9. január 1957, Praha) je český spevák, textár a pesničkár, niekdajší člen skupín Precedens a Duševní hrob. Sám vydal niekoľko albumov, z ktorých sa s najväčším úspechom stretol tretí album *[[Matka zebra]]*.

Od detstva hral na klavír. Neskôr študoval výtvarnú činnosť na Strednej umeleckopriemyselnej škole v Prahe, kde sa stretol s Martinom Nemcom. Spolu s ním založil Duševní hrob a nedlho potom Precedens. Hedl zo skupiny odišiel v roku 1984. O desať rokov neskôr vydal svoj prvý sólový album nazvaný *Tajnej svatej* a hneď v nasledujúcom roku sa opäť spojil s kapelou Precedens a za jej sprievodu nahral album *Šílené pondělí*. Jeho posledným albumom je *Matka Zebra* z roku 2001.

Ďalej je tiež autorom textov k muzikálom *Excalibur* (2003) a *Obraz Doriana Graye* (2006). Rovnako je autorom niekoľkých textov pre Luboša Pospíšila.

V roku 2015 predstavil Jan Sahara Hedl s bývalou speváčkou kapely Tichá dohoda Blankou Šrůmovou nový projekt s názvom Něžná noc. V roku 2016 vydali album *Neměj strach*, po 15 rokoch nový autorský album.

## Diskografia

### Sólové albumy
* *Tajnej svatej* (1994)
* *Šílené pondělí* (1995)
* *Matka zebra* (2001)

### Něžná noc
* *Neměj strach* (2016) 
* *Tak se věci mají* (2018) 

## Referencie

## Externé odkazy
* Blanka Šrůmová, Jan Sahara Hedl a Nežná noc 

## Zdroj

Kategória:Českí rockoví speváci
Kategória:Českí rockoví gitaristi
Kategória:Českí textári piesní
Kategória:Osobnosti z Prahy
Jaromír Tůma

**Jaromír Tůma** (* 26. apríl 1946, Mělník) je český hudobný publicista, dramaturg a moderátor.

## Život
Po absolvovaní mělnického gymnázia v roku 1964 pokračoval štúdiom ekonomiky zahraničného obchodu na Vysokej škole ekonomickej v Prahe, z ktorej odišiel v 4. ročníku, v roku 1968. Časť obsahu diplomovej práce na tému *Hit-Parades, charts, žebříčky* napriek tomu uverejnil v zborníku *Taneční hudba a jazz 1968–69* (Praha, s. 162-175). 

Od roku 1965 sa zameriava na publicistiku, pôsobil v časopisoch *[[Melodie]]*, neskôr *[[Mladý svět]]* (stránka *Echo*), ako dramaturg spolupracoval na pražských beatových festivaloch, uvádzal relácie v Česko-slovenskom rozhlase a televízii a pôsobil v Supraphone. Na singloch sa objavoval aj v pozícii rapera a do roku 1991 pracoval ako diskdžokej. 
 
V rokoch 19911993 zastával post šéfredaktora časopisu *Melodie*, od septembra 1993 potom šéfdramaturga hudobných relácií na TV Nova, v rokoch 1995-2002 bol zamestnaný v českej mutácii *[[Playboy (časopis)|Playboya]]*, potom prispieval do rôznych periodík, okrem iného bol redaktorom TEP regiónu. V súčasnej dobe (2014) moderuje reláciu *Větrník* na Rádiu Beat

## Zdroj

Kategória:Českí moderátori
Kategória:Českí hudobní publicisti